open-index/open-wikipedia-markdown huggingface dataset:
Љуис Мас

**Љуис Гуљелмо Мас Бонет** (; р. ) — шпански професионален друмски велосипедист, кој вози за UCI World Tour екипата .

Возел на Вуелта а Еспања 2014. На 3 мај 2015 година ја освоил завршната етапа на Трката околу Турција. Нападнал од групата на калдрмата на неколку километри пред целта.

## Достигнувања

;2004
: 2. Национално младинско хронометарско првенство
;2007
: 1. Трофео Фернандо Ескартин
: 1. Кампо де Криптана
: 1. Краен пласман Вуелта а лес Комарсес де Кастелјо
::1. Етапа 2а
: 2. Краен пласман Вуелта Сиклиста Вегас де Гранада
::1. Етапа 3а
;2009
: 10. Средоземни игри - Поединечен хронометар
;2011
: 7. Светско хронометарско првенство под 23 години
;2013
: 1. Етапа 3 Пла де Мајорка
: 1. Фестес Агост Кампос
: 2. Средоземни игри - Поединечен хронометар
: 2. Краен пласман Волта ас Терас де Санта Марија Феира
::1. Етапа 2
: 2. Трофеу Фестес де Сант Бартомеу
: 2. Фестес Марија Салут
: 4. Краен пласман Трка околу Кина
: 9. Краен пласман Тур де Бретања
;2014
: 6. Краен пласман Трка околу Азербејџан
: Вуелта а Еспања
::20п Награда за борбеност во етапите 3 и 9
;2015
: 1. 20п Спринтерски пласман Волта а Каталуња
: Трка околу Турција
::1. Етапа 8
::1. 20п Пласман Турски убавини
;2016
: 1. 20п Пласман Турски убавини Трка околу Турција
;2017
: 1. 20п Спринтерски пласман Трка околу Баскија
;2018
: 1. 20п Спринтерски пласман Волта а Каталуња
: 1. 20п Планински пласман Вуелта а Андалусија
: 20п Награда за борбеност во етапа 9 на Вуелта а Еспања

### Распоред на исходот од големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1989 година
Категорија:Живи луѓе
Категорија:Шпански велосипедисти
Тумор на мочниот меур

**Тумор на мочниот меур** претставува заболување на мочниот меур.

## Симптоми
Еден од првите симптоми е крвава урина, без присуство на болка, а други симптоми може да бидат: почесто мокрење, тешкотии во мокрењето, болка во предниот дел на мочниот меур итн.

## Дијагноза
За рано откривање на болеста најчесто се применуваат следниве дијагностички постапки:
* интравенозна урографија,
* ЦТ-урографија,
* ултрасонографски преглед,
* цитолошки преглед на урината, и
* унинарни молекуларни маркер-тестови.
Најголемо значење има цитоскопијата со која се откриваат изгледот на туморот, неговата големина и положба, бројот на тумори итн.

## Хируршки и постхируршки третман
Туморот на мочниот меур вообичаено се отстранува ендоскопски, а ако се работи за инфилтративен тумор, кој го зафатил и мускулот, тогаш се зема примерок од туморот и се носи на хистолошка верификација. Натамошниот третман зависи од резултатите од хистолошкиот наод. Ако станува збор за површински тумор на мочниот меур, може да се пристапи кон дополнителна интравезикална имунотерапија. Ако туморот е инфилтративен, тогаш се пристапува кон една од најсложените уролошки операции - целосно отстранување на мочниот меур (радикална цистектомија), при што, се прави отвор на предниот абдоминален ѕид преку кој се насочува исфрлањето на урината или пак се оформува нов мочен меур од одредени делови на тенкото црево. Ако се зафатени и лимфните жлезди се пристапува кон дополнителна хемотерапија, т.е. болниот се третира со цитостатици.
## Прогноза
Кај инвазивните карциноми на мочниот меур, стапката на петгодишното преживување изнесува 66%, а стапката на десегодишното преживување се движи од 43% до 60%. Доколку туморот метастазирал и ги зафатил лимфните жлезди, стапката на десегодишното преживување се намалува на 20-27%.
 
## Наводи

Категорија:Медицина
Категорија:Хирургија
Категорија:Урологија
Категорија:Тумори
Алексеј Луценко

**Алексеј Александрович Луценко** (; р. ) — казахстански професионален друмски велосипедист, кој вози за UCI World Tour екипата .

## Кариера

Во 2012 година го освоил Светското друмско првенство под 23 години. На Тур де Свис 2015, Луценко имал одлучувачки напад на претпоследното искачување што го довело до победа на осмата етапа.

## Достигнувања

;2010
: Азиски јуниорски првенства
::1. 15п Друмска трка
::2. 15п Поединечен хронометар
;2011
: 9. ЗЛМ Тур
;2012
: 1. 20п Светско друмско првенство под 23 години
: 1. Етапа 5 Тур де л’Авенир
: 1. Етапа 1b Трка околу Бугарија
: 1. Етапа 5 Џиро дела Вале д’Аоста
: 2. ГП дес Марбријер
: 5. ГП Нобили Рубинетери
;2014
: 1. Етапа 5 (ITT) Трка околу Данска
: 1. 15п Екипен хронометар на Азиските игри 2014
: 4. Краен пласман Трка околу Данска
::1. Етапа 5 (ITT)
;2015
: 1. 20п Национално хронометарско првенство
: 1. Етапа 8 Тур де Свис
: 1. Трка Алмати
;2016
: 1. 20п Краен пласман Трка околу Хајнан
::1. Етапа 8
: 1. Етапа 5 Париз-Ница
: 1. Трка Алмати
: 3. Краен пласман Три дена Де Пане
;2017
: 1. 20п Краен пласман Трка Алмати
::1. Етапа 1
: Вуелта а Еспања
::1. Етапа 5
::20п Награда за борбеност на етапа 5
: 3. Дварс дор Вландерен
: 9. Светско друмско првенство
;2018
: 1. 20п Национално друмско првенство
: Азиски игри
::1. 15п Друмска трка
::1. 15п Хронометар
: 1. 20п Краен пласман Трка околу Оман
: 1. Етапа 6 Трка околу Австрија
: 2. Краен пласман Трка околу Турција
::1. Етапа 4
;2019
: Национални првенства
::1. 20п Друмска трка
::1. 20п Хронометар
: 1. 20п Краен пласман Трка околу Оман
::1. 20п Бодовен пласман
::1. Етапа 2
::1. Етапа 3
::1. Етапа 5
: 1. 20п Краен пласман Арктичка трка на Норвешка
::1. 20п Бодовен пласман
: 1. Копа Сабатини
: 1. Меморијал Марко Пантани
: Тирено-Адријатико
::1. 20п Планински пласман
::1. Етапа 4
: 2. Копа Уго Агостони
: 4. Краен пласман Трка околу Германија
: 4. Омлоп Хет Ниусблад
: 7. Краен пласман Критериум ди Дофине
: 7. Страде Бјанке
;2020
: 3. Краен пласман Тур де ла Прованс
::1. 20п Бодовен пласман
: 3. Краен пласман Трка ОАЕ

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1992 година
Категорија:Живи луѓе
Категорија:Казахстански велосипедисти
Категорија:Етапни победници на Тур де Свис
Категорија:Велосипедисти на Летните олимписки игри 2016
Категорија:Олимписки велосипедисти на Казахстан
Категорија:Етапни победници на Вуелта а Еспања
Категорија:Велосипедисти на Летните олимписки игри 2020
Бад Олдесло

**Бад Олдесло** () — град и во јужниот дел на сојузната покраина Шлезвиг-Холштајн, Германија. Градот претставува административен центар на округот Штормарн. Воедно, градот е и административно седиште на општинската заедница Бад Олдесло-Ланд, иако самиот град не е дел од заедница.

## Историја

Областа била населена уште од мезолитот. Пронајдените кремени алатки од тоа време (6000 - 4500 п.н.е.) се јасен доказ за постоењето на животот на овие простори. Неколку години во текот на  век Моравската црква имала свој огранок во Бад Олдесло. Бил наречен „Пилгеру“. Престанал со работа поради проблемите со данските црковни власти. Во тоа време, Војводството Холштајн било владеено од данскиот крал во рамките на Светото Римско Царство.

## Градби

Куќа од  век: Споменик за Мено Симонс, основач на Менонитите, група на анабаптисти. Некои од неговите дела биле испечатени во оваа градба.

## Меѓународни односи

Бад Олдесло е збратимен со следниве градови:

*  Колобжег, Полска
*  Оливе, Франција
*  Бер Јаков, Израел

## Наводи

## Надворешни врски

* Официјална страница

Категорија:Штормарн
Категорија:Бањски градови во Германија
Грабау (Штормарн)

**Грабау** () — општина во округот Штормарн, во Шлезвиг-Холштајн, Германија.

## Наводи

Категорија:Штормарн
Бад Олдесло-Ланд

**Бад Олдесло-Ланд** () — општинска заедница во округот Шторманр, во Шлезвиг-Холштајн, Германија. Се наоѓа околу градот Бад Олдесло. Нејзиното седиште е во градот Бад Олдесло, иако самиот град не е дел од заедницата.
мини|Грб на Бад Олдесло-Ланд
Општинската заедница Бад Олдесло-Ланд се состои од следниве општини:

# Грабау (Штормарн)
# Ласбек
# Медеваде
# Нериц
# Пелиц
# Ретвиш
# Римпел
# Штајнбург
# Травенбрик

Категорија:Општински заедници во Шлезвиг-Холштајн
Ретвиш

**Ретвиш** може да се однесува на следниве места во Германија:

* Ретвиш (Штормарн) — општина во округот Штормарн, Шлезвиг-Холштајн
* Ретвиш (Штајнбург) — општина во округот Штајнбург, Шлезвиг-Холштајн
* Бергеренде-Ретвиш — дел од општината во округот Росток, Мекленбург-Западна Померанија
Штајнбург (појаснување)

**Штајнбург** може да се однесува на:

* Штајнбург — округ во Шлезвиг-Холштајн, Германија
* Штајнбург (Штормарн) — општина во округот Штормарн, Шлезвиг-Холштајн, Германија
* Штајнбург (Саксонија-Анхалт) — село и поранешна општина во округот Бургенланд, Саксонија-Анхалт, Германија
ATC код N03

## N03A [[Антиепилептик|Антиепилептици]]

### N03AA [[Барбитурат]]и и деривати
:N03AA01 Метилфенобарбитал
:N03AA02 Фенобарбитал
:N03AA03 Примидон
:N03AA04 Барбексаклон
:N03AA30 Метарбитал

### N03AB [[Хидантоин]]ски деривати
:N03AB01 Етотоин
:N03AB02 Фенитоин
:N03AB03 Амино(дифенилхидантоин) валеријанска киселина
:N03AB04 Мефенитоин
:N03AB05 Фосфенитоин
:N03AB52 Фенитоин, комбинации
:N03AB54 Мефенитоин, комбинации

### N03AC [[Оксазолидин]]ски деривати
:N03AC01 Параметадион
:N03AC02 Триметадион
:N03AC03 Етадион

### N03AD [[Сукцинимид]]ни деривати
:N03AD01 Етосуксимид
:N03AD02 Фенсуксимид
:N03AD03 Месуксимид
:N03AD51 Етосуксимид, комбинации

### N03AE [[Бензодиазепин]]ски деривати
:N03AE01 Клоназепам

### N03AF [[Карбоксамид]]ни деривати
:N03AF01 Карбамазепин
:N03AF02 Оксакарбазепин
:N03AF03 Руфинамид
:N03AF04 Есликарбазепин

### N03AG [[Масна киселина|Масно киселински]] деривати
:N03AG01 Валпроинска киселина
:N03AG02 Валпромид
:N03AG03 Аминобутерна киселина
:N03AG04 Вигабатрин
:N03AG05 Прогабид
:N03AG06 Тиагабин

### N03AX Други антиепилептици
:N03AX03 Султиам
:N03AX07 Фенацемид
:N03AX09 Ламотригин
:N03AX10 Фелбамат
:N03AX11 Топирамат
:N03AX12 Габапентин
:N03AX13 Фенетурид
:N03AX14 Леветирацетам
:N03AX15 Зонисамид
:N03AX16 Прегабалин
:N03AX17 Стирипентол
:N03AX18 Лакосамид
:N03AX19 Карисбамат
:N03AX21 Ретигабин
:N03AX22 Перампанел
:N03AX23 Бриварацетам
:N03AX24 Канабидиол
:N03AX25 Ценобамат
:N03AX26 Фенфлурамин
:N03AX30 Бекламид
:QN03AX90 Имепитоин

## Наводи

N03
Во Кулушиќ во живо!

**Во Кулушиќ во живо!** (хрватски: *U Kulušiću Live!*) е мини-албум на југословенската и хрватската рок-група “Филм” (Film), снимен во 1981 година. 
## Технички одлики
Албумот е издаден од дискографската куќа “Југотон” (Jugoton), под ознаката LSY-61575. Тој претставува снимка од концертот на Филм во клубот “Кулушиќ” (Kulušić) во Загреб, одржан на 11 февруари 1981 година. Продуцент на албумот бил Пико Станчиќ (Piko Stančić), а музички уредник бил Синиша Шкарица (Siniša Škarica). Плочата е снимена со тонската кола на РТЗ, на 24-канална техника, а сниматели биле Хрвое Хегедушиќ (Hrvoje Hegedušić) и Младен Шкалец (Mladen Škalec). Миксувањето го извршиле Младен Шкалец и Пико Станчиќ, концертниот микс го направил Ненад Ж. Комад (Nenad Ž. Komad), а техничар бил Стјепан Ф. Траволта (Stjepan F. Travolta). Дизајнот на албумот е дело на Иван Станчиќ (Ivan Stančić), при што, на предната и задната корица на плочата се ставени фотографии од концертниот настап на групата, дело на С. Кнафлец (S. Knaflec) и на П. Радовиќ (P. Radović).

На плочата свиреле следниве музичари:
* Max Wilson - гитара и вокал
* Ude Barracude - бас и вокал
* Kuzma Videosex - саксофон
* Piko Del Bimbo - тапани
* Jura Jupiter - вокал
* Nicolo Santro Esmeraldo - тромбон (гостин на плочата).

## Содржина
Плочата започнува со претставување на групата (на француски јазик), а потоа следуваат пет песни (две на првата и три на втората страна на плочата). Вкупното траење на плочата изнесува 16 минути и 20 секунди. На плочата се наоѓаат следниве снимки:

Страна 1:
* Introduction par Dr. Vrdoljak (0:40)
* Neprilagođen (3:40)
* Moderna djevojka (2:55)

Страна 2:
* Zamisli život u ritmu muzike za ples (3:25)
* Kad si mlad (2:50)
* Zajedno (2:50)

## Наводи

Категорија:Рок албуми од 1981
Категорија:Албуми на Филм
Категорија:Југословенски рок
Категорија:Хрватски рок
Категорија:Албуми на Југотон
Његош и јас

**Његош и јас** е театарска претстава, авторски проект на режисерот Паоло Маџели, во изведба на Црногорскиот народен театар од Подгорица, Црна Гора. Претставата била изведена во Македонија, на 31 јули 2014 година, во рамките на 54. издание на фестивалот “Охридско лето”.
## Технички податоци
* Режисер: Паоло Маџели,
* Драматург: Жељка Удовичиќ,
* Композитор: Љупчо Константинов,
* Сценограф: Ханс Георг Шафер,
* Костимограф: Лео Кулаш,
* Продуценти: Јанко Љумовиќ и Слободан Божовиќ.
## Улоги
Улогите во претставата ги толкуваат:
* Кармен Бардак
* Александар Радуловиќ
* Паоло Маџели
* Маја Пелевиќ
* Љупчо Константинов
## Содржина
Претставата е приказна за еден млад Италијанец (го игра Маџели), кој доаѓа на одмор во Црна Гора, лошо ги владее словенските јазици и не го познава Петар Петровиќ - Његош. Таму се среќава со еден примитивен полицаец (го игра Радуловиќ), кој нема слух за културата и не покажува толеранција кон интелектуалците, како и со една млада девојка, келнерка во хотелот, која работи напорно за да преживее. Основа на претставата се сеќавањата на Маџели од времето на неговото прво доаѓање во Црна Гора, кога се сретнал со традицијата, културата и национализмот на тие простори.

## Наводи

Категорија:Театар
Категорија:Претстави на Црногорскиот народен театар
Категорија:Претстави во режија на Паоло Маџели
Паоло Маџели

**Паоло Маџели** е театарски режисер. Роден е во 1949 година во градот Прато, во Тоскана. Дипломирал режија во Фиренца, а студирал и славистика. По добивањето на стипендија, своите студии ги продолжил во Романија. Режирал поголем број претстави на сцените во Белград и во Загреб, а работел и во Германија, Швајцарија, Словенија и Франција. Најпознати негови претстави се:
* “Феничанки”,
* “Малограѓани”
* “Нација”, 
* “Електра”
* “Големата магија”
* “Луди денови”
* “Три сестри”
* “Вујко Вања”
* Еден месец на село итн.

## Наводи

Категорија:Театар
Категорија:Театарски режисери
Девствено море

**Девствено море** (руски: *Ювенильное море*) е роман од рускиот писател Андреј Платонов. На македонски јазик, книгата е објавена во 2013 година во издание на "Темплум", како 111 книга во рамките на едицијата “Магма”. Преводот од руски јазик е дело на Павел Попов.
## Технички одлики
Книгата е печатена во мал формат (17 сантиметри), во мек повез и има 143 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 608-4658-20-7. Графичкото уредување и дизајн е дело на фирмата „Кома“. На предната корица е наоѓа слика на The Royal Art Lodge, додека на задната корица е даден кус осврт врз книгата и попис на дел од објавените книги во едицијата „Магма“. Романот е објавен со поддршка од Министерството за култура на Македонија.

## Содржина
Електроинженерот Николај Вермо е испратен во совхозот за месо “Родителското дворче”, некаде во степиите на југоистокот од СССР. Таму ги среќава работничката Надежда Бесталоевна, која веднаш му е допаѓа, како и Адријан Умришчев, кој како идеолошки “неразјаснет”, е испратен во степата на докажување на неговата чесност. Веднаш по пристигнувањето на Вермо, работничката Ајна, извршува самоубиство. Во совхозот работи и старицата Федератовна, која со голем ентузијазам се посветува на изградбата на социјализмот. На вработените во совхозот Вермо им ги изложува своите планови за разни проекти за зголемување на производството, меѓу кои и идејата за изградба на голем број езера во степата од кои би се напојувал добитокот. За таа цел, тој предлага да се направи динамо-машина со која би се дупчела земјата во степата и така да се дојде до големото подземно море со чиста вода за пиење. Бесталоевна ја набавува потребната опрема, но практичната примена на Вермо пропаѓа. Сепак, нивната надеж не згаснува и Вермо и Бесталоевна патуваат во Америка за експериментално да ги проверат неговите идеи за длабоко дупчење на земјата со електричен пламен и за добивање електрична енергија од светлината на небото.
## Наводи

Категорија:Дела на Андреј Платонов
Категорија:Изданија на Темплум
Категорија:Руски романи
Драган Георгиевски

**Драган Георгиевски** (1986, Скопје) — македонски писател, кој пишува куси раскази.
## Животопис
Драган Георгиевски е роден во 1986 година, во Скопје. Студирал на Филозофскиот факултет при Универзитетот „Св. Кирил и Методиј“ во Скопје.

## Творештво
Во 2013 година ја објавил збирката куси раскази со наслов „Метаморфузија“, во издание на Темплум. Истата година, со неа ја освоил наградата „Новите!“, која ја доделува Темплум. Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).

## Наводи

Категорија:Македонски писатели
Категорија:Луѓе од Скопје
Категорија:Родени во 1986 година
Жанета Станоевска

**Жанета Станоевска** (1955, Прилеп) — македонска писателка и преведувачка.
## Животопис
Жанета Станоевска е родена во 1955 година, во Прилеп, но во 1960 година се преселила во Скопје. Тука ги завршила основното и средното училиште, а во 1977 година дипломирала на Филозофскиот факултет при Универзитетот “Св. Кирил и Методиј” во Скопје, на Катедрата за англиски јазик и литература. Од 1978 до 1996 година работела во Македонската радио-телевизија, во Редакцијата за обработка на туѓа програма, како преведувач на детски, документарни и играни филмови. Во 1996 година се вработила во Агенцијата за цивилно воздухопловство на Република Македонија, во како советник и преведувач во Одделението за меѓународни работи.

## Творештво
Во 1986 година, Станоевска станала член на Друштвото на литературните преведувачи на Република Македонија, со преводот на збирката раскази од Оскар Вајлд “Среќниот принц и други раскази”. Со своите куси раскази, во 2008 година Станоевска освоила една прва и две втори награди на конкурсот “Електролит” на издавачката куќа “Темплум”. Во 2011 година ја објавила збирката куси раскази со наслов “Луѓе, птици и сеништа: Збирка раскази”, во издание на “Темплум”.

## Наводи

Категорија:Македонски писатели
Луѓе, птици и сеништа: Збирка раскази

**Луѓе, птици и сеништа: Збирка раскази** — збирка куси раскази од македонската писателка Жанета Станоевска, објавена во 2011 година, во издание на издавачката куќа „Темплум“.

## Технички одлики
Збирката е објавена како десетта книга во едицијата „Катапулт“. Таа е отпечатена во мал формат (18 сантиметри), во мек повез и има 103 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-05-4. Графичкото уредување и дизајн е дело на фирмата „Кома“. На кориците се наоѓаат слики на Дани Санчис, а на задната корица се дадени основни биографски податоци за авторот.

## Содржина

Книгата „Луѓе, птици и сеништа: Збирка раскази“ содржи 18 раскази:

* Сладолед,
* Ата,
* Мирисот на липите,
* Визба,
* Пријатели,
* Allegoreo,
* Рипчиња од злато,
* Синото костумче,
* Стаклената птица,
* Жената на ноќта,
* Слатката камелија на младоста,
* Радмила,
* Последниот сон,
* Ѓавол во прав,
* Сендвич со плескавица,
* Кажи ѝ на реката,
* Суво цвеќе,
* Три соништа и едно јаве.

## Наводи

Категорија:Изданија на Темплум
Категорија:Дела на Жанета Станоевска
Тритонус

**„Тритонус“** — збирка куси раскази од македонскиот писател Климент Булоски, објавена под псевдонимот „Дозгулпмус“ во 2008 година, во издание на издавачката куќа Темплум.

## Технички одлики

Збирката е објавена како седма книга во едицијата „Катапулт“. Таа е отпечатена во мал формат (18 сантиметри), во мек повез и има 155 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-50-0. Графичкото уредување и дизајн е дело на фирмата „Точка“. На кориците се наоѓаат слики на Ерик Вејн Патерсон, а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка - Скопје АД - Скопје и од Министерството за култура на Македонија.

## Содржина
Збирката „Тритонус“ содржи 79 куси раскази:
Светот во кој ние не сме / Ние во светот кој не постои; карпуз деликти; прозорци; бродови; раскинување; дисторзирана претстава; поглед; валцер за утре; принцеза, принцеза и јас; чудовишност; студ; вообичаена бесмртност; кирка; гиздавост; идентитет; додека смртта не нè раздели; пори; поштенското сандаче; расКРСТница; суб роса; кариера; раскрсница на смртта; неодоливи кафези; офталмотомична екскурзија (Изгубени очила); андгрогина интерсексуалност; еутопија; кружници; халуцинирачкиот тореадор; спирала на духот; парите го вртат светот; прашање; сè за љубовта, во најкратката приказна на светот.; желба; птици; жега; надеж; масакр; серпентини; правила на игра; комарци; интелектуалци; џокер; чистење; игра; Кокфил Газон; самоубиствените мисли на вљубениот кочијаш; успех; la vita è bella; самодоверба; љубов; смислата на животот; хералд ика; крипта; трепетлика; vagina dentata; јас, Сибелиус...; Книги за добра ноќ; рововски стапала; панспермичен долмен; предизвик; човечка природа; deathska сКАЗНА; тегла. И нешто околу неа.; животен циркус; сестри; осаменост; дарвиновото проклетство; предвечерие; ВРЕМЕНСКИ ШОВИНИЗАМ (еден момент во некоја туѓа бесконечност); А, ВТОР. И ТрЕТ!; загуба; одлука; грижа; вредност; да се прашаме или не? - биде е сега!; лудило; Ох, Господе Боже; молк; К’рај.

## Осврт кон делото
Книжевната критика ја оценила книгата како необична, но фасцинантна и како една од најдобрите и најзгуснати дебитантски книги во историјата на македонската книжевност.

## Наводи

Категорија:Изданија на Темплум
Категорија:Дела на Климент Булоски
Категорија:Книги од 2008 година
Категорија:Македонски раскази
Кристалните јами на пропаста

**„Кристалните јами на пропаста“** — збирка куси раскази од македонскиот писател Дејан Мирчески, објавена во 2012 година, во издание на издавачката куќа Темплум. За неа, авторот ја добил наградата „Новите!“ за 2012 година, која ја доделува Темплум.

## Технички одлики

Збирката е објавена како деветта книга во едицијата „Катапулт“. Таа е отпечатена во мал формат (18 сантиметри), во мек повез и има 150 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-19-1. Графичкото уредување и дизајн е дело на фирмата „Кома“. На кориците се наоѓаат слики на Срѓан Миќиќ, а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка - Скопје АД - Скопје.

## Содржина

Збирката „Кристалните јами на пропаста“ содржи 39 раскази, пишувани во периодот 1999-2008 година:

Непромисленост, Детето што трчаше по облачињата, Падот на детето, Судбина, Врапчето Витко, Цревата, Исус, Празнина, Тие оделе, Кеса, Дупки во напластениот снег, Беше црно, Бурек од лице, НЗС, Слатки, Тип што дупи балони, Како го ќари, Ѓавол (не е за слаби души), Тепих од тигрова кожа, Човечиња (на Наташа), Вистинска љубов, Празната соба, Диво зеленило, Спомени, Сон без звуци и бои, Канџите на човечката сенка, Очи за око, Честички, Ебате жената, Кепец, Клавир, Принципи, Вадителот, Збуновите, На Саше (посмртно), Затворен во времето, Кристалните јами на пропаста, Разделена целина, и Сè е возможно (царство Македонија): сурова еуфорија во пет сцени.

## Наводи

Категорија:Изданија на Темплум
Категорија:Книги од 2012 година
Категорија:Добитници на наградата „Новите!“
Категорија:Дела на Дејан Мирчески
Категорија:Македонски раскази
Категорија:Македонски дела од 2012 година
Категорија:Појавено во 2012 година во Македонија
Црни лебеди (збирка раскази)

**Црни лебеди** е збирка раскази од рускиот писател Гајто Газданов, објавена во 2006 година во издание на "Темплум", како 43 книга во рамките на едицијата “Магма”. Преводот од руски јазик е дело на Марија Сидоровска.
## Технички одлики
Збирката е печатена во мал формат (18 сантиметри), во мек повез и има 237 страници. Книгата е каталогизирана во Националната и универзитетска библиотека "Св. Климент Охридски" - Скопје и ја носи меѓународната ознака ISBN 9989-902-81-Х. Графичкото уредување и дизајн е дело на фирмата “Точка”. На предната корица е наоѓа слика на Хуан Миро, додека на задната корица е даден кус осврт врз книгата и попис на објавените книги во едицијата “Магма”.
## Содржина
Збирката “Црни лебеди” содржи девет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:
* Црни лебеди
* Хавајски гитари
* Другарката Брак
* Кнегинката Мери
* Питачот
* Помен
* Грешка
* Вечерен сопатник
* Писмата на Иванов

## Наводи

Категорија:Дела на Гајто Газданов
Категорија:Изданија на Темплум
Метаморфузија

**„Метаморфузија“** — збирка куси раскази од македонскиот писател Драган Георгиевски, објавена во 2013 година од издавачката куќа Темплум како дел од библиотеката „Катапулт“. За оваа книга, авторот ја добил наградата „Новите!“ во 2013 година.

## Технички одлики

Збирката е објавена во едицијата „Катапулт“. Таа е отпечатена во мал формат (18 сантиметри), во мек повез и има 177 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-28-3. Графичкото уредување и дизајн е дело на фирмата „Кома“. На кориците се наоѓаат слики на Орли Коган (*Orly Cogan*), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД Скопје и од Министерството за култура на Македонија.

## Содржина

Збирката „Метаморфузија“ содржи 106 куси раскази:
Љубовно писмо, Среќа, Цвет, Н како нагоре и назад, Метаморфузија, Летаат книги, Канцеларијата на докторот, Песна само за неа, Грицкање, Фамилијарно дрво, Брзозборка, Безвези, Господин осподин, Наслушување, Ќотек, Библиотека, Деца, Обезглавување, Таа, Свиркачот, Сведок, Знаењето е сила, Ексмисија, Длабоко надолу, Старецот, Езерото, Мртовец, Сабота 13 јули, Ништо, Д’ткач, Куси раскази, Многу супер човек, Сеф, Мартина, Смислата на мојот живот, Гостинот М., Ерес, Хартиено авионче, Одмазда, Лажни пријатели, Три средби, Денес, Смук!, Неамбициозно парче текст, Мува, Црн мачор, Рефлекс, Он, Писмена работа по македонски јазик тема: природа, Симпатија, Татко му на оној ондека, Дедо ми овој овдека, Соба 100, Писател, Уште е рано, Занесување, Моја кариера моја иднина, Филмско платно, На одмор, Идеја, Автопортрет, Интервју за работа, Решение, Шшш, Утро, Стискај кенсел, Мајка, Пат околу светот, Жуборење, Танц на сенките, Универзален јазик, Петок 13-ти, Коса, Дожд, Сон, Џуџиња, Шепкачот, Пликови, Детство, Плажа песок сонце плажа, Па шо, Станар, Шах-мат, Прошетка, Поплава, Ма само се жалите, Ја-та-то, Жмурка, Слобода, Есен, Зима, Имиња, Убав ден, Мртвите луѓе ама баш ништо не знаат, Еден ден, Утре сабајле, Чекај да ти пуштам, Цртеж, Џанкополопаскиравшки, Божиќна приказна, Поетска вечер, Двајца се караат третиот е богат, Милионер, Слушни ме, Сто седумдесет и една цигара, Среќна нова 2014.

## Наводи

Категорија:Изданија на Темплум
Категорија:Книги од 2013 година
Категорија:Добитници на наградата „Новите!“
Категорија:Дела на Драган Георгиевски
Категорија:Македонски дела од 2013 година
Категорија:Појавено во 2013 година во Македонија
Категорија:Македонски раскази
Штамата на Енхалон (мемоари)

**„Штамата на Енхалон (мемоари)“** — збирка куси раскази од македонскиот писател Ненад Јолдески, објавена во 2009 година, во издание на Темплум.

## Технички одлики

Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 80 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-65-4. Графичкото уредување и дизајн е дело на фирмата Кома. На кориците се ставени слики на Кит Шор (*Keith Shore*), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД - Скопје.

## Содржина
Збирката „Штамата на Енхалон (Мемоари)“ содржи 26 куси раскази:
* поштарот не пуштат писмо по вода
* игри, сено и поезија
* во случај да бидете опасна комбинација со своите цимери подобро разделете се - има доволно скапи слободни гарсојњери во Скопје
* јаболкницата - табакера
* кај се жените?
* Електронски жили
* Ристо Крле и баба му
* државен удар
* двобој
* приказната за цајканот клен и раскрсницата со расипан семафор
* специјалноста на госпоѓата “општа”
* курвинско статистичка обработка на еден школски ден
* за кого бијат тенџерињата
* Приказната за Пеце Рингла
* метеор - одговор
* Чехов и педалинката
* негативните последици на автостопот врз родителите
* дневникот со трагична судбина
* уметноста на фрлањето од училишна зграда
* калој и пржени јајца за вечера
* Локов (1 дел) (Некој работи се трошет на зима)
* Локов (2 дел) (Вероника реши да умрит, Фичо да спијат)
* клуч
* халуцинации
* не - непијам (Константин Миладинов и Фљорим Везденски)
* ко че заминит поезијата - автобусот вртит десно

## Наводи

Категорија:Изданија на Темплум
Категорија:Дела на Ненад Јолдески
Категорија:Книги од 2009 година
Категорија:Добитници на наградата „Новите!“
Категорија:Македонски дела од 2009 година
Категорија:Појавено во 2009 година во Македонија
Категорија:Македонски раскази
Дејан Мирчески

**Дејан Мирчески** (24 септември 1977, Скопје) — македонски писател, кој пишува куси раскази и поезија.
## Животопис
Дејан Мирчески е роден на 24 септември 1977 година во Скопје, каде што живее и работи.

## Творештво
Во 2012 година, Дејан Мирчески ја објавил збирката куси раскази со наслов “Кристалните јами на пропаста”, во издание на “Темплум”. Истата година, со неа, тој ја освоил наградата “Новите!, која ја доделува “Темплум”.

## Наводи

Категорија:Македонски писатели
Азбука и залутани записи

**„Азбука и залутани записи“** е збирка куси раскази од македонскиот писател Иван Шопов, објавена во 2010 година, во издание на Темплум. За неа, авторот ја добил наградата „Новите!“ за 2010 година, која ја доделува издавачката куќа Темплум.

## Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 112 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-84-5. Графичкото уредување и дизајн е дело на фирмата „Кома“. На кориците се ставени слики на Јан де Мешалк (Jan de Maesschalck), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД Скопје и од Министерството за култура на Македонија.

## Содржина
Збирката „Азбука и залутани записи“ содржи 69 куси раскази, поделени во два циклуса: „Азбука“ и „Залутани записи“.

Циклусот „Азбука“ ги содржи следниве раскази:
Приказна Ш, Приказна Џ, Приказна Ч, Приказна Ц, Приказна Х, Приказна Ф, Приказна У, Приказна Ќ, Приказна Т, Приказна Ц, Приказна Р, Приказна П, Приказна О, Приказна Њ, Приказна Н, Приказна М, Приказна Љ, Приказна Л, Приказна К, Приказна Ј, Приказна И, Приказна Ѕ, Приказна З, Приказна Ж, Приказна Е, Приказна Ѓ, Приказна Д, Приказна Г, Приказна В, Приказна Б, и Приказна А.

Во циклусот „Залутани записи“ се застапени следниве раскази: Линии, Приказни, Ред, Азбука на летањето, Одраз, Интервју, Ненаправено интервју, Пожар, Благосостојба, Од досието на NN, Драма, Вести, Вести, Генијалец, Другарки, Љубов, Нацрт-план за ода за мешето на К., Фрактури, Нуркачка, Последна средба, За душа, Постоења, ?, Просјак, Соновник, Татко, Фотограф, Познајници, Мешавина, Точно време, Фантазија, Театар, Во лавиринтот, Четири дами, Школка, Време.

## Наводи

Категорија:Изданија на Темплум
Категорија:Дела на Иван Шопов
Категорија:Книги од 2010 година
Категорија:Добитници на наградата „Новите!“
Категорија:Македонски дела од 2010 година
Категорија:Појавено во 2010 година во Македонија
Категорија:Македонски раскази
Економски факултет - Скопје

**Економски факултет - Скопје** или само **Економски факултет** — факултет во рамките на Универзитетот „Св. Кирил и Методиј“ во Скопје, Македонија, и една од првите високообразовни институции во Македонија. Бил основан на 14 ноември 1950 година, како петти факултет во рамките на Скопскиот универзитет.

## Историја

Економскиот факултет во Скопје е најстариот факултет од областа на економијата во Македонија. Тој бил основан на 14 ноември 1950 година со Одлука на Владата на Македонија. Економскиот факултет е основан како петти факултет во рамките на Универзитетот „Св. Кирил и Методиј“ во Скопје, додека во поранешна Југославија бил меѓу првите три економски факултети. Во 1951 година, Факултетот бил преименуван во Правно-економски факултет со два отсека – Правен и Економски, а од 1956 година Економскиот факултет повторно работел како самостојна институција.

## Студиски програми

Економскиот факултет - Скопје нуди студиски програми за додипломски, постдипломски и докторски студии, односно прв, втор и трет циклус на студии. Програмите за работа се менувани неколкупати при постоењето на факултетот, а изменувани се и самите насоки.

На првиот циклус на студии се нудат студии на седум различни департмани:

* маркетинг
* финансиски менаџмент
* сметководство и ревизија
* надворешна трговија
* менаџмент
* економија
* е-бизнис

На вториот циклус на студии се нудат студии на повеќе различни насоки. Воедно на вториот циклус студии постојат едногодишни и двегодишни студии.

Едногодишни студии се следниве насоки:

* сметководство и ревизија
* МБА - менаџмент
* монетарна економија, финансии и банкарство
* економски развој и меѓународни финансии
* маркетинг
* европски студии
* управување со јавниот сектор
* статистички методи за бизнис и економија
* е-бизнис менаџмент
* менаџмент во осигурувањето
* стратегиски менаџмент на човечки ресурси

Двегодишни студии се следниве насоки:

* маркетинг
* монетарна економија, финансии и банкарство
* сметководство и ревизија
* е-бизнис менаџмент
* статистички методи за бизнис и економија
* стратегиски менаџмент на човечки ресурси

## Одбележување

По повод 50-годишнината од постоењето на факултетот, Народната банка на Македонија издала пригодни ковани пари, односно 2 златни денари. Одлуката за ова ја донела Владата на Македонија на 9 мај 2000 година.

Народната банка издала 2 златни денари во 1.000 примероци со тежина од 7 грами. На аверс страната се наоѓало петоаголно лого на Економскиот факултет 1950-2000, додека на реверс страната се наоѓала гравура на зградата на Основното училиште „Гоце Делчев“, каде во 1950 година биле одржани првите часови. Парите биле изработени од ковницата „Голдмак“ од Радовиш, а нивен автор била Билјана Унковска.


Податотека:2 zlatni denari- avers (50 godini od osnovanjeto na Ekonomskiot Fakultet), 2000.jpg|Аверс на златникот
Податотека:2 zlatni denari- revers (50 godini od osnovanjeto na Ekonomskiot Fakultet), 2000.jpg|Реверс на златникот


## Наводи

## Надворешни врски
* Официјална страница  

*
Елена Глинскаја

**Елена Василевна Глинскаја** (руски: Елена Васильевна Глинская; 1510&nbsp;г. - 4 (13) Април 1538&nbsp;г., Москва) била втора сопруга на Василиј III и регент на Русија 5 години (1533-1538).

## Регентство
Владеењето на Елена е познато по конфликтите во владата предизвикани од нејзината тесна соработка со убавиот млад болјарин по име Иван Феодорович Овчина-Телепнев-Оболенски и Даниел (митрополит од Москва). Во 1535, Елена извршила повеќе реформи, таа вовела унифициран монетарен систем во државата. Глинскаја потпишала примирје со Литванија во 1536, додека истовремено ја неутрализирала Шведска. Таа изградила нов бедем околу Москва, поканила доселеници од Литванија, ослободила руски затвореници и вовела мерки за заштита на патниците од уличните бандити. Таа исто така посетила многу манастири.

Елена починала во 1538 година на релативно млада возраст. Некои историчари сметаат дека таа била отруена од страна на Шуиските, кои ја узурпирале власта по нејзината смрт. Неодамнешните студии на нејзините остатоци ја поддржуваат тезата дека Елена била отруена.

## Наводи

Категорија:Руски владетели
Категорија:Династија Рурикович
Категорија:Родени во непозната година
Категорија:Починати во 1538 година
ССУ „Св. Кирил и Методиј“ - Охрид

**Средното стручно училиште „Св. Кирил и Методиј“**  — средно економско и медицинско училиште во Охрид, Охрид.
## Основање и развој
ССУ „Св. Кирил и Методиј“ стартувало како нов правен субјект на 1 септември 2014 година. Економските и медицинките паралелки иако постоеле од 1957 година,  по  43 години  биле одвоени од гимназијата „Св. Климент Охридски“ и со тоа било формирано ново средно економско училиште со медицински паралелки.  Првата учебна 2014/2015 година стартувала со 550 ученици во економската  и медицинската струка. Во првата година биле запишани 110 ученици , а ангажирани  околу 50-тина вработени.

## Наводи

Категорија:Средни училишта во Охрид
Категорија:Средни училишта во Општина Охрид
Категорија:Средни училишта во Македонија
Кјелефјорд

мини|Панорамски поглед кон Кјелефјорд
**Кјелефјорд** е административен центар на општина Лебесби во округот Финмарк, Норвешка. Селото се наоѓа на северозападниот дел на полуостровот Нордкин, на брегот на еден мал фјорд кој се влева во поголемиот Лаксефјорден. На 0,45 квадратни километри селото има население (2013) од 927 жители, што дава густина на населеност од 2060 жители на квадратен километар и го прави најголемото село во општината и една од најголемите рибарски села во округот Финмарк.

Категорија:Села во Норвешка
Категорија:Населени места во Норвешка
Циркус принтипрам (избор)

**Циркус принтипрам (избор)** е збирка куси раскази и песни од рускиот писател Данил Хармс, објавена во 1993 година, во издание на Темплум, како прва книга во рамките на библиотеката “Влијанија”. Преводот од руски јазик е дело на Владанка и Г. Н.
## Технички одлики
Збирката е печатена во мал формат (15 сантиметри), во мек повез и има 79 страници. Книгата е каталогизирана во Народната и универзитетска библиотека "Климент Охридски" - Скопје. Графичкото уредување и дизајн е дело на фирмата “Кома”. На предната корица се наоѓа фотографија на Хармс. Книгата е објавена со поддршка на: Фондот Отворено општество на Македонија, А1 телевизија и музичкото радио 103.
## Содржина
Збирката содржи избор од творештвото на Хармс, и тоа: куси раскази и поезија. Исто така, во неа се содржани и илустрации, направени од Хармс или од други автори. На крајот од книгата е дадена куса белешка за писателот. Во збирката се застапени следниве песни и прозни текстови:
* “Сите сите дрвја пиф...”
* “Милион”
* “Пет недовршени приказни”
* “Оптичка измама”
* “Сказна”
* “Таинствена случка”
* “Натпреварување”
* “Како Волоѓа бргу низ планината летал”
* “Врска”
* “Лажго”
* “Како Маша го натерала магарето да ја однесе во град”
* “Прво и второ”
* “Мојата метода”
* куси раскази од циклусот “Случки” (“Еднаш Орлов...”, “Паѓаат старици”, “Сон”, “Столарот Кушаков”, “Борци”, “Случка”, “Средба”, “Феѓа Давидович”, “Машкин го убил Кошкин”, “Почеток на мошне убав летен ден (симфонија)”, “Рехабилитација”, “Ме нарекуваат мајмун”, “Симфонија”, и “Сонет”)
* 15 куси текстови од циклусот “Литерарни анегдоти”
* “Од дома излегол човек”
* “Циркус Принтипрам чудесна претстава нова програма”

## Наводи

Категорија:Дела на Данил Хармс
Категорија:Изданија на Темплум
Старица и други раскази

**Старица и други раскази** — збирка раскази на рускиот писател Данил Хармс, објавена во 2008 година, во издание на „Темплум“, како 74 книга во рамките на едицијата „Магма“. Преводот од руски јазик е дело на Ѓорѓи Крстевски.

## Технички одлики
Збирката е печатена во мал формат (18 сантиметри), во мек повез и има 117 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-51-7. Графичкото уредување и дизајн е дело на Бранко Прља. На задната корица е даден кус осврт врз авторот и книгата, како и попис на дел од објавените книги во едицијата „Магма“.

## Содржина
Во збирката „Старица и други раскази“ е вклучен расказот „Старица“ од 1939 година, пет раскази („Касиерка“, „Басна“, „Пет џумки“, „Случај на улица“ и „Победата на Мишин“), 60 литературни анегдоти и 11 писма. На крајот од книгата е дадена куса биографија на авторот.

## Наводи

Книги од 2008 година

Категорија:Дела на Данил Хармс
Категорија:Изданија на Темплум
Донски раскази

**Донски раскази** (руски: *Донские рассказы*) е збирка раскази од советскиот писател Михаил Шолохов, објавена во 1965 година, во издание на издавачкото претпријатие “Култура” од Скопје, во рамки на библиотеката “Современа проза”. Преводот од руски јазик го извршил Цветко Мартиновски.
## Технички одлики
Книгата е отпечатена во 1965 година, во Графички завод “Гоце Делчев”. Технички уредник бил Христо Христовски, ликовната опрема е дело на Михаило Писањук, јазичната редакција била извршена од Лидија Ежова, додека исправката ја извршиле Елена Павлова и Ружица Димишковска. Книгата има 227 страници.
## Содржина
Збирката содржи раскази, како и поговор, со наслов “Епопеја - блескав одраз на револуцијата”, напишан од Цветко Мартиновски. Во збирката се застапени следниве раскази:
* Бенка
* Шибалково семе
* Бостанџија
* Семеен човек
* Вител
* Ждребе
* Лазурна степа
* Туѓа крв
* Смртен непријател
* Ратаи
* Црвојаднина

## Наводи

Категорија:Дела на Михаил Шолохов
Категорија:Изданија на Култура
Потопи ми ја главата!

**„Потопи ми ја главата!“** (руски: *Утопи мою голову!*) — збирка раскази од рускиот писател Јуриј Мамлеев од 1990 година. На македонски јазик, збирката е објавена во 2010 година во издание на Темплум, како 81 книга во рамките на едицијата „Магма“. Преводот од руски јазик е дело на Ѓорѓи Крстевски.

## Технички одлики
Збирката е печатена во мал формат (18 сантиметри), во мек повез и има 180 страници. Книгата е каталогизирана во Националната и универзитетска библиотека Св. „Климент Охридски“ - Скопје и ја носи меѓународната ознака ISBN 978-9989-189-71-5. Графичкото уредување и дизајн е дело на фирмата „Кома“. На предната корица е наоѓа слика на Rachel Goodyear, додека на задната корица е даден кус осврт врз книгата и попис на дел од објавените книги во едицијата „Магма“.

## Содржина
Збирката „Потопи ми ја главата!“ содржи десет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:
* Потопи ми ја главата!
* Тетратката на еден индивидуалист
* Домарот наспроти смртта
* Ќе се задоволам!
* Љубовна приказна
* Ковчег
* Младоженец
* Рационалист
* Црно огледало
* Опачината на Гоген

## Наводи

Категорија:Дела на Јуриј Мамлеев
Категорија:Изданија на Темплум
Категорија:Книги од 1990 година
Категорија:Појавено во 2010 година во Македонија
Крастава година

**Крастава година** е збирка сатирични и хумористични раскази, напишана од македонскиот писател Бошко Смаќоски. За првпат, збирката е објавена во 1972 година, во издание на НИК “Наша книга” - Скопје, во рамките на библиотеката “Врвици”.
## Технички одлики
Книгата е отпечатена во 1972 година, во печатницата “Наша Книга”, во тираж од 3 000 примероци. Коректурата била извршена од Нада Ќорвезироска. Книгата има 99 страници. Нејзиното објавување било финансиски помогнато од Републичкиот фонд за унапредување на издавачката дејност во СРМ.
## Содржина
Основната тема на збирката е животот во едно село во Македонија, во периодот по Втората светска војна. Во збирката се застапени раскази:
* Крастава година
* Конференција
* Аналфабети
* Судење
* Митана се мажи
* Претседател
* Овчари
* Печалбар
* Пане, шумарот и неговата жена
* Костовица
* Ударници
* Митре цело село
* Операција
* Дамјан вдовецот
* Поштарот
* Родилен дом
* Крај казанот
* 
## Наводи

Категорија:Дела на Бошко Смаќоски
Категорија:Изданија на Наша книга
Јунак над јунаци - епски песни за Марка Крале

**„Јунак над јунаци - епски песни за Марка Крале“** — збирка епски народни песни посветени на Крале Марко, објавена во 1967 година од издавачкото претпријатие “Култура” од Скопје, во рамки на библиотеката „Детска радост“. Изворот и редакцијата на песните ги направил Јован Бошковски. Книгата била задолжителна лектира за учениците од петто и шесто одделение во основното образование.
## Технички одлики
Книгата е отпечатен во 1967 година, во печатницата „Киро Димитровски Дандаро“, во тираж од 20 000 примероци. Нацртот на корицата е дело на Димитар Кондовски, технички уредник бил Христо Христовски, лектурата ја извршила Лидија Ежова, а коректор бил Владо Георгиевски. Книгата има 90 страници.

## Содржина
Збирката содржи 16 епски народни песни за Крале Марко, како и поговор, со наслов „Марко Крале - јунак над јунаци“, напишан од Кирил Пенушлиски. Во книгата се застапени следниве песни:
* Марко и три наречници
* Волкашин и Марко
* Марко наоѓа Шарца крај езеро и си граби невеста
* Марко и Филип Маџарин
* Марко и Јуда самовила
* Марко и морска ламја
* Марко и Беле од Костур
* Немечка кралица и Марко
* Марко ја одменува свадбарината
* Марко и Корун разбојник
* Марко и цар Мурат
* Марко Крале и црна Арапина
* Марко, Арапин и Маркоица
* Марко ја губи јунаштината
* Марко и дете Дукадинче
* Марково исповедание

## Наводи

Категорија:Македонски јуначки песни
Категорија:Изданија на Култура
Категорија:Песни за Крале Марко
Категорија:Книги од 1967 година
Волк (соѕвездие)

**Волк** (лат. *Lupus*, **Lup**) — соѕвездие на јужното небо, едно од 48-те забележани од римскиот астроном Клавдиј Птоломеј (II век) и до денес претставува дел од 88-те современи соѕвездија. Сместено е помеѓу соѕвездијата Кентаур и Скорпија.

## Забележителности
мини|лево|256п|Соѕвездието Волк гледано со голо око

### Ѕвезди
Волк има околу 30 ѕвезди од величина 2 и 3, како и 70 со величина поголема од 6, вклучувајќи ред двојни и повеќекратни ѕвезди.

Највеќето најсјајни ѕвезди во соѕвездието се масивни членови на OB-здружението Скорпија-Кентаур.

### Длабоконебесни тела
Кон северниот дел на соѕвездието се наоѓаат збиените јата NGC 5824 и NGC 5986, е близу до нив е и темната маглина B 228. На југ се сместени расеаните јата NGC 5822 и NGC 5749, како и збиеното јато NGC 5927 на источната граница со соѕвездието Рамнило. На западната граница има две спирални галаксии и Волф-Рајеовата планетарната маглина IC 4406, во која се содржат некои од најврелите познати ѕвезди. Маглината IC 4406 (наречена „Мрежница“) е валчеста маглина оддалечена 5.000 светлосни години. Низ средиштето има правливи појаси. Кон средината на соѕвездието се наоѓа и планетарната маглина NGC 5882. Во Волк е сместена и преминувачката вонсончева планета Волк -TR-3b.

ESO 274-1 е спирална галаксија која е видлива странично, и тоа со аматерски телескоп со пречник од барем 30&nbsp;см. Се наоѓа користејќи се со Ламбда Волк и Ми Волк како обележја, и видлива е само при многу темно небо. По големина зафаќа 9 на 0,7 лачни минути со мало елиптично јадро.

## Митологија и историја
Во древноста, соѕвездието се сметало за астеризам во рамките на Кентаур и се поимувало како произволно животно, убиено (или на умирање) од страна на или во име на Кентаур. Ератостен си го претставувал како мешок за вино во раката на Кентаур. Волк почнал да се сметаза посебно соѕвездие во III век п.н.е., кога Хипарх го нарекол „Ѕвер“ (*Терион*). Овој „ѕвер“ , не се сметал за ниедно конкретно животно сè до преведувањето на Хипарховото дело на латински.

Старогрчкото поимување веројатно води потекло од вавилонската фигура позната како Бесно Куче (УР.ИДИМ), со глава и труп на човек и нозе и опашка на ѕвер (лав, куче, волк итн.) Честопати се среќава заедно со богот на сонцето и уште едно митолошко суштество, наречено „Човек-бик“ (аналогно на грч. Кентаур).

## Поврзано
* Волк
* Список на соѕвездија

## Наводи

* 
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.

## Надворешни врски

* Ѕвездени приказни — Волк 
* Соѕвездието Волк — Водич низ соѕвездијата 


Категорија:Соѕвездија
Категорија:Јужни соѕвездија
Категорија:Соѕвездија забележани од Птоломеј
Категорија:Западни соѕвездија
Баргтехајде

**Баргтехајде** () — град во округот Штормарн, во сојузната покраина Шлезвиг-Холштајн, Германија. Се наоѓа помеѓу градови Аренсбург и Бад Олдесло, на железничката линија помеѓу Хамбург и Либек. Градот претставува административно седиште на општинската заедница Баргтехајде-Ланд, иако самиот град не претставува дел од заедницата.

## Наводи

## Надворешни врски

* Официјална страница 

Категорија:Штормарн
Амерсбек

**Амерсбек** () — општина во округот Штормарн, во Шлезвиг-Холштајн, Германија. Се наоѓа околу 4 километри северозападно од Аренсбург и 23 километри североисточно од Хамбург. Општината припаѓа на метрополитенската област Хамбург.

## Наводи

## Надворешни врски

* Официјална страница 

Категорија:Штормарн